Ti kunkunada: Inar-aramid weno inim-imbento ni Imee Marcos ti panaggradwar na iti uppat nga iskwelaan
Kunkuna ti maysa a ladawan iti maysa a facebook page a managan ‘Stupid Ironies’ a pineke kano ni Senador Maria Imelda Josefa Remedios “Imee” Romualdez Marcos dagiti sertipiko na manipud uppat nga iskwelaan.
Dagiti naisurat nga uppat nga iskwelaan iti ladawan ket naikabil iti curiculum vitae (CV) ni Imee para iti Kongreso ti Pilipinas.
Dagitoy a kunkunada ket inadal dagiti kameng ti midya nga addaan kredibilidad ken imparang da pay ti pudno:
UP Law: Imbaga ni UP Executive Vice President Teodoro Herbosa iti Rappler iti maysa nga email nga awan ti rekord da iti panaggradwar ni Marcos ken awan pay ti naala na nga honor weno pammadayaw.
Princeton University: “Awan ti ipakpakita ti rekord mi nga inikkan mi ni Ms. Marcos ti anyaman a titulo,” (“Our records do not show that Ms. Marcos was awarded a degree,”) kuna ti tagasarita ti Princeton University a ni Michael Hotchkiss.
Asian Institute of Management:
Saan pulos a nangidiaya ti AIM kadagiti kurso nga MA/MBA a kontra iti kunkuna ni Imee a nakaturpos kano isuna ti MA in Management ken Business Administration iti nasao a pagadalan.
Santa Catalina School (SCS) idiay Monterey, California: Segun iti Assistant Head ti SCS a ni John Aimé, nagiskwela nga agpayso ni Marcos idiay Santa Catalina School iti “apagbiit a kanito” idi 1972. Ngem saan isuna a naggradwar. Kayat na a saoen ket saan a mabalin nga agbalediktoryan isuna nu saan a naggradwar.
Iti laksid dagiti panaglanglangsot na, saan met a pinaglibakan ni Imee Marcos dagiti pineke na ken dinamag na pay nu anya a gapu nga agpakawan isuna.
Apay nga ammuen tayo ti pudno: Numanpay dagitoy a makunkuna ket saan a barbaro, dagitoy ket naipalagip ken dagitoy ket ususaren ti aenador nga awan pay panagbabawi na. Dagitoy nga amammangaw ni Imee Marcos ti mangit-ited kontento kanyana a saan met a maiparbeng kenkuana.
ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn ilo_Latn ilo_Latn ilo_Latn